ལོ་ན་རྒས་པའི་རིགས་པ་སྨྲ་བ་ཁོང་གིས་བརྗོད་དོན།འཛམ་གླིང་འདིར་ད་ལྟ་ག་རེ་དགོས་པ་ནི་གཏན་ཚིགས་དང་བཟོད་བསྲན།འགྲོ་བ་མིའི་ཁྱིམ་ཚང་ནང་གི་ནང་མི་ཚང་མར་ཕན་ཚུན་གཅིག་ལ་གཅིག་བརྟེན་ཡིན་པའི་གོ་རྟོགས་བཅས་དགོས་ཀྱི་ཡོད།ཕན་ཚུན་ལྟོས་གྲུབ་འདི་དེང་དུས་ཀྱི་གསར་བཏོད་དག་གིས་ཤིན་ཏུ་རྒྱ་ཇེ་ཆེར་གཏོང་གི་ཡོད།རང་གི་ཁྱིམ་མཚེས་ལ་བྱམས་བརྩེའི་ལྟ་ཚུལ་ཞིག་བཟུང་དགོས་པའི་སྐོར་གྱི་ལྷག་བསམ་རྣམ་དག་གི་འཇིག་རྟེན་གྱི་རྩོད་པ་འདི་དག་འདས་པའི་ལོ་ཟླའི་ནང་གི་དུས་སྐབས་གང་དང་བསྡུར་ནའང་ཤུགས་ཧ་ཅང་ཇེ་ཆེར་འགྲོ་བཞིན་ཡོད།ང་ཚོས་བསམ་གཞིག་འདི་དག་ལ་ངེས་པར་དུ་མནོ་བསམ་བཏང་སྟེ་བླུན་རྨོངས་རིང་ལུགས་པའི་རྟོག་སྒྲུང་ལ་མགོ་མི་འཁོར་བ་ཞིག་བྱེད་དགོས།ཁོང་ཚོས་ང་ཚོའི་དཀའ་རྙོག་འདི་དག་ཤེས་རབ་ལ་བརྟེན་ནས་བྱུང་བ་རེད་ཅེས་བརྗོད་ངེས་པ་རེད།ཡིན་ཡང༌།ཤེས་རབ་ཀྱིས་དོན་དངོས་སུ་དཀའ་ངལ་འདི་དག་སེལ་གྱི་ཡོད།བློ་གྲོས་དང་རྣམ་དཔྱོད་ལྡན་པའི་མི་བུ་དག་གིས་འཇིག་རྟེན་འདི་སྔོན་ཆད་ལས་བདེ་སྐྱིད་ལྡན་པ་ཞིག་ཏུ་བཟོ་ཐུབ་ཀྱི་ཡོད།༡༣